



 Comanda de serveis d’inserció de publicitat institucional en mitjans de comunicació



	Expedient:

	Procediment: Concreció de condicions

	Objecte: Servei d’inserció a mitjans de comunicació concrets afins al públic adolescent i  jove de Catalunya, per desplegar i difondre un seguit d’accions comunicatives específiques en àmbits concrets, amb l’objectiu d’informar i donar a conèixer alguns dels programes i serveis de l’ACJ durant el 2025.

	Termini d’execució: fins el 31 de desembre 2025




S’adjunta a aquesta comanda un brífing de mitjans amb la planificació de les insercions de les accions/formats especials. 




Josep M. Serrano i Cuestas

Servei d’insercions a mitjans de comunicació concrets afins al públic adolescent i jove de Catalunya per una campanya de publicitat institucional informativa sobre els serveis, productes i programes de l’ACJ. 

Brífing de mitjans

1. Missatges i objectiu de la inserció als mitjans

L’ACJ té per objecte prestar serveis a la joventut, executar programes d’interès per a la joventut i gestionar els serveis que l’Administració de la Generalitat desplegui en aquesta matèria. Entre els serveis que presta i gestiona es troba el Carnet Jove, la Xarxa jove d’albergs de Catalunya (Xanascat), els Programes i Polítiques de joventut, la Xarxa catalana de serveis d’informació juvenil i l’Observatori català de la joventut.

D’entre tots els serveis i programes que presta i gestiona l’ACJ, durant el 2025 està previst desplegar i difondre un seguit d’accions comunicatives específiques en àmbits concrets dirigides a les persones joves de Catalunya, amb l’objectiu d’informar i donar a conèixer alguns dels programes i serveis de l’ACJ, i sobretot el desplegament territorial i execució del PNJCAT a través d’insercions a mitjans de comunicació molt concrets.


GRUP ABACUS SCCL: DESCOBRIR CATALUNYA, SAPIENS, PETIT SAPIENS, CUINES

Descobrir Catalunya:
La revista Descobrir, del grup Abacus SCCL, és actualment la única revista publicada i editada en català, en format electrònic i amb distribució a tot el país, especialitzada en turisme, escapades i rutes, on la Xarxa Jove d’albergs de Catalunya pot inserir articles redaccionals, publicitat i explicar el nou concepte d’albergs de joventut fent especial esment de les instal·lacions, rutes, activitats i experiències per poder arribar al públic juvenil i familiar.  
En la mateixa línia, l’ACJ i la DGJ també tenen la necessitat de donar a conèixer les diverses propostes i programes de lleure educatiu mitjançant articles, reportatges, planes de publicitat i bànners al web.  

Cuina:
La revista Cuina, del grup Abacus sccl, és la publicació mensual especialitzada en gastronomia líder a Catalunya, i presta una atenció especial a la cuina catalana, amb un suport explícit al producte de proximitat i de temporada. En aquest sentit, és un suport idoni —tant la publicació en paper com el portal digital Cuina.cat— per explicar l’aposta de la Xarxa Jove d’Albergs de Catalunya pel producte local i les receptes tradicionals en els seus equipaments. Revista i web són plataformes amb milers de seguidors on l’ACJ i la DGJ pot difondre programes, propostes i valors, com el compromís de la Xarxa amb una alimentació saludable i inclusiva (al·lèrgies i intoleràncies) i amb la lluita contra el malbaratament alimentari mitjançant articles, reportatges, pàgines de publicitat i bàners digitals.

Sàpiens:
La revista Sàpiens, del grup Abacus sccl, és la publicació mensual més venuda de Catalunya, independentment de la llengua d’edició. Especialitzada en història i patrimoni —singularment de Catalunya—, la capçalera en paper i el portal web són plataformes que articulen una gran comunitat de persones interessades en el coneixement del país, motiu pel qual és interessant vehicular-hi els programes i propostes de l’ACJ i la DGJ en articles, reportatges, pàgines de publicitat o bàners digitals. També s’hi pot informar sobre la Xarxa Jove d’Albergs de Catalunya, escampada per tot el territori, i per tant un bon punt de referència en les sortides de descoberta dels museus i monuments de les comarques del país, o sobre l’interès arquitectònic i històric d’alguns d’aquests albergs.

Petit Sàpiens:
La revista Petit Sàpiens, del grup Abacus sccl, és una publicació mensual dedicada a la divulgació de la història i la cultura entre els infants. La seva comunitat, per tant, està formada bàsicament per famílies curioses i inquietes, però també entorns escolars, públics objectius tant de la Xarxa Jove d’Albergs de Catalunya com dels programes i propostes que l’ACJ i la DGJ impulsen tot al llarg de l’any. La publicació en paper, i el portal web, són un suport especialment escaient per a la difusió d’iniciatives com les ‘Vacances en família’, les colònies d’estiu en família, les colònies escolars, els camps d’aprenentatge, l’Escola de Neu, la mateixa xarxa d’albergs o les experiències a l’abast dels visitants, moltes de les quals adreçades a infants, joves  i famílies.

ADOLESCENTS.CAT

Adolescents.cat és una de les branques de Crisàlide Studio, una empresa dedicada a la Producció audiovisual i estratègia digital especialitzada en continguts adreçats a joves.

Amb 14 anys d’experiència i més de 30 professionals s’ha convertit en la comunitat més gran i més influent pels joves i adolescents de Catalunya.  Un espai on s’informen i s’entretenen més de 350.000 persones. Estan especialitzats en la generació de continguts dirigits a joves i adolescents, i compta amb una audiència molt fidel a aquests continguts ja que ho fan d’una manera divertida i directa.
 
Es treballa posant l’accent en els valors com la igualtat, la diversitat, l’esforç, l’actitud positiva, la solidaritat, la participació i el sentit crític. Tot plegat amb l’objectiu de fomentar una societat millor, sense assetjaments, plena d’empatia i joves lliures.

A part compten amb un grup d’influencers de parla catalana que també generen continguts i arriben als milers de seguidors que tenen en els seus perfils d’Instagram (114K) i Tik Tok (80K) on cada dia es publiquen notícies i vídeos elaborats per ells.

A més a més, el web també ofereix ajuda psicològica als més joves a través d’EL CONSULTORI, un espai virtual gratuït on els i les adolescents poden preguntar de manera anònima i segura. Les seves consultes reben una resposta personalitzada per part de psicòlogues professionals. 

Així doncs, d’entre tots els serveis i programes que presta i gestiona l’ACJ i la DGJ, durant el 2025 està previst desplegar i difondre un seguit d’accions dirigides al públic adolescent de Catalunya, amb l’objectiu d’informar i donar a conèixer-les. Entre les principals es troben les colònies de l’Estiu és teu de la Xanascat, les propostes i avantatges del Carnet Jove, així com totes les polítiques públiques de salut, gènere, treball, participació i emancipació desenvolupades per l’ACJ, i el desplegament i execució del PNJCat.


GRUP FLAIX 

Les emissores del Grup Flaix son líders en audiència entre els joves a Catalunya amb més de 500.000 oients diaris, dels quals, el 73% estan en la franja d’edat d’entre 14 i 44 anys.

Flaix FM, emissora dedicada a la música dance, amb 284.000 oients diaris – 121.000 d’entre 14 i 30 anys, ocupant la primera posició del rànquing de ràdios musicals de Catalunya. Ràdio FlaixBac, emissora on s’emeten grans èxits d’aquí i internacionals amb 267.000 oients diaris – 127.000 d’entre 14 i 30 anys, ocupant la segona posició. A més, “El Matí i la mare que el va Parir” és el programa matinal de referència a Catalunya amb 176.000 oients. 

Així doncs, durant el 2025 està previst seguir realitzant mencions a les emissores del Grup Flaix, amb l’objectiu d’informar i donar a conèixer els avantatges, propostes i convocatòries que el Carnet Jove de la Generalitat de Catalunya ofereix als més de 500.000 titulars del carnet a Catalunya. Alhora també s'informa als joves que encara no tenen el Carnet Jove del que aquest ofereix per motivar-los a fer-se’l.


EL CULTURISTA

El Culturista és la revista-agenda cultural de Barcelona de referència per a famílies, que fa deu anys que està en marxa i que compta amb una audiència significativa i segmentada, tant en quantitat com en qualitat i que, a grans trets, es pot resumir en famílies amb nens petits i uns interessos i hàbits de consum que giren al voltant de la cultura, l'educació, l'oci i tot allò relacionat amb un estil de vida modern i saludable.
Es tracta d'una revista bimestral, de la qual publiquem 10.000 exemplars per número, que es distribueixen en més de 200 llocs especialitzats de la ciutat (escoles, biblioteques, centres cívics, botigues, etc.), en paper i gratuïta, dirigida al públic familiar amb fills de 0 a 12 anys. Presenta tota mena de propostes culturals i educatives que es caracteritzen per la qualitat i singularitat: des de ressenyes de llibres a arts escèniques, discs i pel·lícules fins a propostes culturals per fer amb nens (obres de teatre, museus, exposicions, concerts...), passant per una secció de tendències, entrevistes, recomanacions de rutes o sortides de cap de setmana i vacances i idees per fer treballs manuals a casa i a l'exterior.

El Culturista també té format digital, amb una web actualitzada diàriament i una graella exhaustiva que presenta totes aquelles activitats, tallers i espectacles que ofereix la ciutat i que es destaquen per la singularitat i qualitat. Quant a l'audiència de la versió digital, supera actualment els 10.500 usuaris únics mensuals.

Per tant, el Culturista és el mitjà idoni per donar a conèixer les propostes familiars i les activitats escolars que s’organitzen des de la Xanascat, ja que té l’audiència que necessitem, té una difusió àmplia i especialitzada, el contingut alineat amb els valors de la Xanascat.


2. Públic objectiu

Públic jove i familiar de Catalunya, en general.

3. Període de les insercions
Des de la signatura del contracte fins el 31 de desembre 2025.

4. Pressupost

El pressupost màxim per a aquestes insercions és de 71.600 € IVA exclòs (l’import amb l’IVA inclòs es de 86.636,00 €).

5. Detall de les insercions 

Es demana la inserció de les següents accions/formats especials en diverses publicacions:


5.1 GRUP ABACUS SCCL: DESCOBRIR CATALUNYA, SAPIENS, PETIT SAPIENS, CUINES

La proposta es basa en la inserció de planes de publicitat, reportatges i altres formats especials a les diferents capçaleres que gestiona Abacus com, Descobrir Catalunya, Sapiens, Petit Sapiens, Cuina o Arrels:

Descripció de les insercions:
· 4 publireportatges de 2 pàgs.
· 1 publireportatge d’1 pàg.
· 3 pàgines de publicitat.
· 3 notícies al web + difusió del contingut mitjançant la newsletter setmanal.
· 3 campanyes de xarxes socials (IG i FB).
· 3 campanyes de bàners d’1 mes de durada cadascuna.

IMPORT MÀXIM TOTAL: 14.700 € IVA NO INCLÒS.

5.2 ADOLESCENTS.CAT

a) Campanya de web i vídeo amb 2 influencers: per difondre els albergs de la Xanascat i les activitats que s’hi realitzen dirigides al target. Combina continguts audiovisuals, contingut web, display i presència a xarxes socials d’Adolescents.cat:  

· 2 vídeos amb influencer a Tik Tok i Instagram d’Adolescents
· 2 articles de contingut
· 4 stories Instagram
· Dislpay a adolescents.cat (200k impressions)

b) Difusió en format Agenda i articles per a promocionar accions del Carnet Jove, descomptes i comunicacions concretes.

· 24 articles web de contingut anuals
· 24 stories d’Instagram

c) Campanya de difusió web, Instagram i Tik Tok. Elements per a crear una campanya de difusió per a una acció concreta, activitat o comunicació institucional d’algun servei o producte de l’Agència Catalana de la Joventut. 

· 3 articles web
· 6 stories d’Instagram per a fer-ne difusió
· Display a adolescents.cat (150k impressions)


d) Campanya de difusió vídeo al web, Instagram i Tik tok. Continguts audiovisuals per a una campanya de difusió sobre un servei, activitat, producte de l’Agència Catalana de la Joventut.

· 2 vídeos amb influencers a Instagram i Tik Tok d’Adolescents.
· 1 article al portal Adolescents.cat
· Bànner intertitial 800x600 durant 4 dies
· 2 story d’Instagram a @adolescents_cat

IMPORT MÀXIM TOTAL: 23.900,00 € IVA NO INCLÒS.

5.3 GRUP FLAIX 

Mencions de 60” – en total fins a un màxim de 208 mencions al llarg del 2025 entre les 2 emissores

Emissora FlaixFM: Un total de 104 mencions, desglossat de la següent manera per programa:
· 52 mencions en total: Realització de guions i mencions setmanals en directe de 60" en el programa “Flaix Matí” entre les 8 hores i les 9 hores aproximadament (el programa s’emet de 6 a 11 hores).


· 52 mencions en total: Realització de guions i mencions setmanals en directe de 60” al programa “Interactua” entre les 18 hores i les 19hores aproximadament (el programa s’emet de 17 a 20hores).
· 


Emissora Flaixbac: Un total de 104 mencions, desglossat de la següent manera per programa:

· 52 mencions en total: Realització de guions i mencions setmanals en directe de 60" en el programa “Feedbac” entre les 18 hores i les 19 hores aproximadament (el programa s’emet de 17 a 20hores).

· 52 mencions en total: Realització de guions i mencions setmanals en directe de 60” en el programa “Bac up” entre les 22 hores i les 23 hores aproximadament (el programa s’emet de 22 a 24 hores).

IMPORT MÀXIM TOTAL: 30.000,00 € IVA NO INCLÒS.


5.3 EL CULTURISTA

Paquet de 3 pàgines de publicitat a tres dels 6 números previstos l’any 2025 de la revista en paper (segons convingui). 
També inclou bànners al web i al butlletí del Culturista i enviament d’1 butlletí monogràfic. 

IMPORT MÀXIM TOTAL: 3.000,00 € IVA NO INCLÒS.


6. Presentació i valoració de les ofertes
Documentació a presentar

1. Una declaració responsable signada conforme es mantenen les condicions inicials de capacitat, solvència i representació que es van acreditar en el procediment per a l’adjudicació de l’Acord marc o la classificació empresarial opcional.
1. El model de proposició econòmica omplert i signat.
1. L’oferta econòmica. Segons el model de proposició econòmica annex a la comanda. A més, també s’haurà de presentar la proposta econòmica desglossada en un document excel a part on indiquin clarament per a cadascun dels mitjans i suports la tarifa de cada inserció, el descompte ofert, el preu o cost net resultant d’aplicar el descompte sobre la tarifa, el recàrrec, la comissió d’agència a aplicar i l’IVA. En aquest excel també caldrà indicar els preus o costos, descomptes, recàrrecs i comissions d’agència homologades en l’expedient de l’Acord Marc EC-2022-32 aplicat a la proposta en qüestió.
Aquest darrer document és a efectes informatius, per a comprovar que l’oferta compleix les condicions econòmiques homologades en l’Acord Marc, així com el nombre i característiques d’insercions a realitzar previstes a la comanda d’inserció.
D’acord amb la clàusula quaranta-dosena del plec de clàusules administratives particulars de l’Acord marc, la no participació, sense causa justificada, en més de 5 invitacions als procediments basats és causa de resolució de l’Acord marc. Les empreses han de justificar la impossibilitat de participar en el procediment basat mitjançant la presentació de l’escrit pertinent davant l’òrgan de contractació. No es podrà al·legar com a causa justificada per no participar qualsevol circumstància que pugui donar lloc a la resolució de l’Acord Marc, en aplicació de les causes  previstes en l’article 211 de la LCSP.

Criteris d’adjudicació
Cal tenir en compte que aquesta concreció de condicions no requereix d’uns serveis d’anàlisi prèvia ni de planificació ja que es tracta d’una comanda tancada per a uns mitjans, uns suports i unes insercions concretes, per tant a l’hora de seleccionar només es valorarà l’oferta econòmica, la qual es puntuarà amb un màxim de 100 punts. 
En tot cas, les ofertes presentades hauran de respectar les condicions econòmiques adjudicades i l’establert a la clàusula tercera del Plec de prescripcions tècniques de l’Acord marc. També caldrà respectar l’oferta de l’Acord marc quant a comissió d’agència. Per poder comprovar que es respecten les condicions en qüestió, es demana a les empreses que a l’excel de la proposta econòmica desglossada especifiquin els preus o costos, descomptes, recàrrecs i comissions d’agència homologades en l’expedient de l’Acord Marc EC-2022-32 aplicats a la proposta.
Per a valorar l’oferta econòmica presentada el criteri emprat és el preu final. La puntuació màxima d’aquest criteri és de 100 punts i s’aplicarà la fórmula següent: 

Puntuació = (100 punts) x (import base més baix) 
(import base que es valora) 

D’acord amb allò que s’estableix a la clàusula trenta-unena del plec de clàusules administratives particulars de l’Acord marc, en el cas que es donés un empat entre les ofertes presentades es requerirà a les empreses licitadores una nova proposta. En cas de persistir l'empat, es donarà com a guanyadora la que hagi arribat abans de forma constatable a través de la data i hora de presentació de la nova proposta.
7. Facturació

L’agència adjudicada enviarà mensualment factura a l’ACJ pels serveis prestats.

